Axie Infinity มีพื้นที่ที่มีความแตกต่างกันและแบ่งออกอย่างชัดเจนเป็น 5 ทำเลหลัก ได้แก่ Luna's Landing, Genesis, Mystic, Arctic, Forest และ Savannah โดยบนแผนที่ Luna's Landing จะมีเครื่องหมายสีแดงที่ถูกทำสัญลักษณ์ไว้ให้แสดงถึงศูนย์กลางที่ชื่อว่า “Lunacia” และมีสภาสูงของ Lunacia เป็นเจ้าของ ซึ่งพื้นที่เหล่านี้จะถูกใช้เพื่อจัดกิจกรรมระดับโลกที่มีความหลากหลาย เพื่อสร้างแรงบันดาลใจให้กับเหล่าครีเอเตอร์หรือผู้สร้างในเกม
รายละเอียดของทำเลทั้ง 5 มีดังต่อไปนี้:
Savannah - จะถูกทำเครื่องหมายสีส้มไว้บนแผนที่ โดยทำเลนี้จะอยู่ห่างจากใจกลางเมือง Lunacia มากที่สุด ซึ่งมีการเปิดขายที่ดินมากกว่า 5,300 แปลงในราคาเริ่มต้นที่ 0.5 ETH
Forest - จะถูกทำเครื่องหมายสีเขียวไว้บนแผนที่ โดยมีการเปิดขายที่ดินกว่า 5,300 แปลงในราคาเริ่มต้นที่ 0.45 ETH
Arctic - จะถูกทำเครื่องหมายสีขาวไว้บนแผนที่ และมีการเปิดขายที่ดินกว่า 4,100 แปลงในราคาเริ่มต้นที่ 0.45 ETH
Mystic - จะถูกทำเครื่องหมายสีฟ้าอ่อนไว้บนแผนที่ และเป็นทำเลที่อยู่ใกล้กับศูนย์กลางของแผนที่มากที่สุดอีกด้วย โดยมีการเปิดขายที่ดินมากกว่า 2,300 แปลงในราคาเริ่มต้นที่ 1 ETH
Genesis - จะถูกทำเครื่องหมายเป็นสีน้ำเงินเข้มบนแผนที่ โดยทำเลนี้เป็นที่ดินแปลงพิเศษที่ตั้งอยู่ตรงใจกลางของแผนที่และตั้งติดกับ Luna's Landing โดยทำเลนี้จะไม่สามารถทำการซื้อผ่านตลาด Axie Infinity ได้เหมือนกับทำเลอื่น ๆ แต่ผู้เล่นสามารถเป็นเจ้าของได้ด้วยระบบสุ่มที่จะเกิดขึ้นเมื่อผู้เล่นทำการซื้อ Land Crate และจะมีโอกาสเกิดขึ้นเพียง 0.07% - 1.4% เท่านั้น ทำให้ที่ดินทำเลนี้เปรียบเสมือนแรร์ไอเทมที่หายากมาก หรือในอีกทางหนึ่งผู้เล่นสามารถซื้อที่ดินทำเลนี้ได้จากบุคคลที่ 3 หรือผู้เล่นคนอื่นที่เป็นเจ้าของ แต่จะมีราคาที่สูงมากเลยทีเดียว ซึ่งมีผู้เล่นที่ได้เป็นเจ้าของที่ดินทำเลนี้แล้วประมาณ 75 แปลงจากทั้งหมด 220 แปลง (เหลืออีก 145 แปลงที่ยังไม่ถูกสุ่ม)